Ḿfág wóe, ǎ Bétələhɛ́m Efráta, o nə súg yǎ éyə̄gan abɔ́d ású yə̄ nâ bə́ laŋ wa á táŋ á bibəgá yā Yúda, ábə wǎ ńgɔ ǎ yi ma sɔ́, ényɔ́ ā yi dzóē Ísraɛ̂l: abondé díé á nə a tádigi á mə̄tádí, a tádigi kobá. 2Asú tē hḿ Zāmbá ā yī bɔ́ dzoge, a kələ kwí ábōg yā ḿbubúm mīníngá wáyi byé mɔ́n; é bə̄bə́nyāŋ báyi lígi bə́ n­gazu lǎd ai bɔ́n bə́ Ísraɛ̂l. 3Ńnye ǎ yi tə́bə, ǎ ngakə ai bɔ́ á mə̄dîga ai ngul Ǹtondôbə, ai olugú dzwé Ńtondôbə wōé yǎ á nə̄ fə Zambá wōé. Bâyi dúgán sɔ́, amú étɔ̄á dzī a yi bi ólugú a kələ kwí á ńnyie sí. 4Ńnyē a yi bɔ̌ mvɔí, ngə́ Asur a zu lúmǎn bītá ai ǹnam wáán, ngə́ a tidi məndá mə́ kúm máán, byǎyi nyé tə́lē bə̄nɔ̄nī bíyə́m zamgbál ósū, bədzóē bə́ bod mwom. 5Mayi kə ai Asur á mə̄dîga ai okəŋ bítá, sí Nemrod ai okəŋ. Dzam dá ényé a yi bía kode á mɔ́ mə́ Asur ngə́ a nyî á sí dzāān a tidi ńyie sí wāān.